ArabovMK/tajik-wikipedia-corpus huggingface dataset:
Глэдвин Ҷебб

Ҳюберт Майлс Глэдвин Ҷебб, 1-ум барон Глэдвин, маъруф бо номи Гдэдвин Ҷебб — дипломат, сиёсатмадори бритониёӣ ва аввалин иҷрокунандаи вазифаи дабири кулли Созмони Милали Муттаҳид. Оила Писари Сиднӣ Ҷебб аз Фирбек Ҳолл, Йоркшир, Глэдвин дар Итон ва баъдтар дар Коллеҷи Магдаленаи Оксфорд таҳсил кардааст. Дар соли 1929, ӯ бо Синтия Нобл издивоҷ кард, ки вай писараш Майлз ва ду духтарро ба дунё овард: Ванесса, ки баъдтар бо муаррих Хйю Томас издивоҷ кард ва Стелла, ки ҳамсари олим Ҷоэл де Рознай шуд. Карераи дипломатӣ Карераи дипломатии Ҷебб соли 1924 вақте ба Теҳрон фиристода шуд, оғоз ёфт. Дар он ҷо ӯ бо дипломат Ҳаролд Николсон ва нависанда Вита Саквилл-Вест мулоқот кард. Дере нагузашта, дар Идораи корҳои хориҷӣ дар Лондон, ӯ вазифаи котиби шахсии роҳбари Хадамоти хориҷиро гирифт. Ҷанги дуюми ҷаҳонӣ Дар моҳи августи 1940, Ҷебб ба Департаменти ҷанги иқтисодӣ ҳамчун ёвари муовини котиби ин шуъба таъйин карда шуд. Соли 1942 ӯ сардори Раёсати барқарорсозӣ таъйин шуд ва соли 1943 Ҷебб мушовири Вазорати корҳои хориҷии Бритониё шуд. Дар ин вазифа, ӯ дар конфронсҳои сершумори байналмилалӣ, аз ҷумла дар Теҳрон, Ялта ва Потсдам ширкат варзид. Иҷрокунандаи вазифаи дабири кулли СММ Пас аз Ҷанги Дуюми Ҷаҳонӣ, Ҷебб ҳамчун котиби иҷроияи Комиссияи омодагии Созмони Милали Муттаҳид иҷрои вазифа мекард. Аз моҳи октябри соли 1945 то феврали соли 1946 ӯ иҷрокунандаи вазифаи дабири кулли Созмони Милали Муттаҳид буд. 2 феврал Трюгве Лӣ -и норвегӣ дабири кулли СММ интихоб шуд. Сафир Ҷебб ба Лондон баргашт, ва ҳамчун муовини вазири корҳои хориҷии Бритониё Эрнест Бевин хидмат мекард. Дар солҳои 1946-1947 ӯ инчунин мушовири умури хориҷии СММ буд, сипас дар имзои Паймони Брюссел дар соли 1948 Бритониёро намояндагӣ мекард. Солҳои 1950-1954 Ҷебб сафири Британияи Кабир дар СММ ва солҳои 1954-1960 — сафир дар Фаронса буд. Карераи сиёсӣ Пас аз гирифтани унвони барон Глэдвин, 1960, Ҷебб узви Ҳизби либерал гашт. Аз соли 1965 то 1988 муовини раҳбари ҳизби либералӣ дар палатаи лордҳо ва котиби оид ба корҳои хориҷӣ ва мудофиа буд. Аз соли 1973 то 1976 ӯ ҳамчун узви парлумони Аврупо хидмат кардааст, ки он ҷо ҳамзамон муовини раиси кумитаи сиёсии парлумон буд. Вақте аз ӯ пурсиданд, ки чаро вай дар ибтидои солҳои 60-ум ба ҳизби либерал пайваст, Ҷебб посух дод, ки либералҳо ҳизби бидуни пешво ҳастанд ва ӯ раҳбари бидуни ҳизб аст. Вай ба мисли бисёр либералҳо боварӣ дошт, ки маърифат калиди ислоҳоти иҷтимоӣ мебошад. Фаъолияти дигар Ҷебб ошпази хуб буд ва вақти зиёд Кумитаи машруботии ҳукумати Британияро раҳбарӣ мекард. Вай инчунин тирандози хубе буд, ки ҳамеша ба кишоварзӣ таваҷҷуҳ дошт. Марг Барон Глэдвин соли 1996 даргузашт ва дар Санкт Эндрю, Брамфилд, Суффолк дафн карда шуд. Инчунин нигаред.
Глюкагон

Глюкагон — ҳормони ғадуди зери меъда; дар -ҳуҷайраҳои ҷазирачаҳои Лангерҳанс ҳосил мешавад. Муқаррар шудааст, ки глюкагонро ҳуҷайраҳои махсуси луобпардаи рӯдаи дувоздаҳангушта ва меъда низ ҷудо мекунанд. Глюкагон фаъолияти ферменти фосфорилазаро зиёд намуда, ба таҷзияи гликогени ҷигар тақвият мебахшад ва миқдори қандро дар хун меафзояд (дар натиҷа бемории гипергликемия падид меояд). Глюкагон полипептид буда, аз 29 боқимондаи аминокислота иборат аст. Глюкагонро биохимики амрикоӣ В. Бромер соли 1956 дар шакли кристаллӣ ҳосил кардааст. Ҳангоми бемории диабети қанд миқдори глюкагон дар хун меафзояд. Норасоии глюкагон боиси хурӯҷи ногаҳонии гипогликемия (хосса дар атфол) мешавад. Миқдори баҳинҷори глюкагон дар хун 0,5-6 нгмл аст. Глюкагон дар хун зуд таҷзия мешавад. Дар таркиби доруи инсулин 5-10 % глюкагон вуҷуд дорад.
Шелдон Лӣ Глэшоу

. - Шелдон Лӣ Глэшоу — физикдон и амрикоӣ, узви АИ миллии Амрико. Зиндагинома Хатмкардаи донишгоҳҳои Корнелл -ро дарёфта, ҳамроҳи Ҷ. Бёркен фарзияро дар бораи мавҷудияти адади нави квантӣ — Ғ (малоҳат) пешниҳод кардааст. Ҳамроҳи Ҷ. Илиопулос ва Л. Майани кваркҳои малеҳро барои муоина ворид намуда, назарияи таъсири мутақобилаи заиф ва электромагнитии Вайнберг — Саламро тағйир додааст ва тарҳи тасвирҳои оилаҳои адронҳоро дар супермултиплетҳо таҳия кардааст. Новобаста аз дигарон мавҷудияти лептони барқанок ва ғайрифаъол (нейтрали)-и вазнинро пешгӯӣ ва ҳамроҳии С. Ҷорчи тамсилаи таъсири мутақобилаи электрии заифро, ки дар он ҷараёнҳои нейтралӣ вуҷуд надоранд, пешниҳод намудааст. Шелдон Лӣ Глэшоу новобаста ба дигарон тамсилаи зарраҳои малеҳро сохта, дар он мавҷудияти — ва -мезонҳои малеҳро пешгӯӣ кардааст. Ҷоизаҳо Барои таҳияи назарияи муттаҳид сохтани таъсири мутақобилаи заиф ва электромагнитӣ ҳамроҳи Абдуссалом ва С. Вайнберг сазовори ҷоизаи Нобел гаштааст.
Глюкокортикоидҳо

Глюкокортикоидҳо — ҳормонҳои қишри ғадудҳои болои гурдаи одам ва ҳайвоноти муҳрадор. Мансуби стероидҳо мебошанд. Дар атомҳои карбони 11-ум ва 17-уми глюкокортикоидҳо гурӯҳҳои — ва мавҷуданд. Глюкокортикоидҳо ҷудо шудани ҳормони адренокортикотропии ҳипофизро беҳтар менамояд. Ҳидрокортизон (кортизол) ва кортизон глюкокортикоидҳо -и асосӣ буда, ба мубодилаи карбогидрат, чарб ва сафеда таъсир мерасонанд. Глюкокортикоидҳо ба ҳосил гаштани глюкоза ва синтези гликоген дар ҷигар (глюконеогенез) мусоидат намуда, биосинтези кислотаҳои чарби калонмолекуларо суст мекунанд. Норасогии глюкокортикоидҳо муқобилияти андомгон (организм)-ро ба омилҳои номусоид заиф месозад. Глюкокортикоидҳо ҳангоми таъсири омилҳои номусоид (захм бардоштан, талаф додани хун, бемориҳои сироятӣ, стресс ва ғ.) зуд ҷудо мешаванд. Онҳо қобилияти нуфузпазирии мӯйрагҳоро суст намуда, инкишофи илтиҳоби аллергиро бозмедоранд. Глюкокортикоидҳо ва баъзе ҳамтоёни синтезии онҳо (преднизон, преднизолон, дексаметизон ва ғ.)-ро дар тиб барои муолиҷаи илтиҳоб ва бемориҳои аллергӣ истифода мебаранд, зеро онҳо синтези сафедаро суст намуда, таҷзияи онро метезонанд. Муддати зиёд истифода бурдани глюкокортикоидҳо тавсия дода намешавад, зеро дар организм мувозанати нитроген халалдор шуда, захму ҷароҳатҳо дер шифо меёбанд, рушду сабзиши кӯдакон ба таъхир меафтад. Баъзе глюкокортикоидҳо ва ҳосилаҳои синтезии онҳо хосияти минералокортикоидӣ дошта, боиси дар бофтаҳо ғун шудани натрий ва ҳипокалиемия мегарданд.
Глядени (деҳа)

Глядени — деҳаест дар Русия, ки дар ҳайати ноҳияи Сухоложский, вилояти Свердловск медарояд.
Глюон

Глюонҳо (аз, аз — ширеш) — зарраҳои бунёдӣ, ки сабабгори таъсири мутақобили зӯр, яъне таъсири мутақобили рангини байни кваркҳо мебошанд. Глюонҳо зарраҳои бе масса ва заряд буда, спинашон бутун 1 а ҷуфтияти Р — 1 доранд ва гӯё кваркҳоро андаруни адронҳо мечаспонанд (ширеш мекунанд). Ҳангоми афканиш ё фурӯбурди глюон кваркҳо ранги худро тағйир дода, ададҳои квантии боқимонда ва накҳати онҳо бетағйир мемонанд. Аз ин рӯ, глюонҳоро соҳиби ранг мешуморанд. Мас., ҳангоми аз -кварки сурх хориҷ шудани глюон -кварки кабуд ё зард ба вуҷуд меояд, лекин ва -кварк пайдо намешавад. Ҳар як глюон соҳиби ҷуфти заряди рангӣ — ранг ва зидди ранг аст. Истилоҳи "ранг" дар назарияи кваркҳо чун постулат барои ҳалли масъалаи омори кваркӣ пешниҳод шудааст. Аз се ранг: сурх, кабуд, зард (с, к, з) ва се зиддиранг барои глюонҳо 9 ҷуфти таркибҳои (сохторҳо) имконпазир сохтан мумкин аст, ки ба ду гурӯҳ ҷудо мешаванд. Гурӯҳи аввал 6 ҷуфти ғайридиагоналии воқеан рангӣ ва гурӯҳи дуввум се ҷуфти диагонали ранги пинҳонӣ дошта: -ро ташкил медиҳанд. Зарядҳои рангӣ мисли зарядҳои электрӣ ба қонуни бақо тобеанд. Бинобар ин 6 ҷуфти ғайридиагоналӣ ба ҳам омехта намешаванд. Барои се ҷуфти диагоналӣ қонуни бақои заряди рангӣ гузаришҳои байнихудиро манъ намекунад, яъне, ҷуфтҳои диагоналӣ омехта шуда метавонанд. Дар натиҷаи ин гузаришҳо ба ҷои се пайвасти пайвастҳои дигар, ки таркиби хаттии пайвасти пешин мебошанд, пайдо мешаванд. Истифодаи талаботи стандартии симметрия, ортогоналӣ будан ва меъёрбандӣ нисбат ба глюонҳо имкон медиҳад, ки се навъи глюони ранги пинҳонӣ доштае, ки намерасанд, ҳосил карда шаванд. Таркиби охирин ин таркиби симметрии ранг ва зиддиранг мебошад. Дар он ҳамаи се ранг ва зиддиранг баробар омехта шудаанд. Дар асоси оптикаи классикӣ гуфтан мумкин аст, ки ин гуна омезиш боиси берангӣ (ранги сафед) мешавад. Ин гуна таркиби хаттии ранг-зиддиранги аз ранг маҳрум нақши глюони рангинро, ки таъсири мутақобили зӯрро воқеӣ мегардонад ва рангро аз як кварк ба дигараш интиқол медиҳад, бозида наметавонад. Ҳамин тариқ, баъд аз истиснои кванти беранг ҳамагӣ 8 глюон боқӣ мемонанд, ки онҳо интиқолгари таъсири мутақобили зӯри байни кваркҳо мебошанд. Азбаски глюонҳо (заряди электрӣ надоранд) дорои заряди рангӣ мебошанд, имкони афкандан ва пареш додани глюонро доранд, яъне, глюон метавонад глюон афканад ё дар глюон пареш хӯрад. Ба туфайли ин таъсири мутақобили глюонҳо кваркҳо андаруни адронҳо нигоҳ дошта мешаванд. Хусусияти муҳимми ин таъсирот дар он аст, ки бузургии таъсири мутақобили зӯр бо зиёдшавии масофаи байни кваркҳо меафзояд. глюонҳо тар ташаккули сохтори дохилии адронҳо нақши муҳим доранд. Аз натиҷаҳои таҳқиқи равандҳои парешхӯрди ғайричандирии умқии зарраҳо аз нуклонҳо бармеояд, ки тақр. нисфи энергияи нуклон ба глюонҳо мутааллиқ аст. Азбаски глюонҳо заряди электрӣ надоранд, онҳо фақат ҷуфти кварк-зиддикварк тавлид карда метавонанд. Мавҷудияти глюонҳо соли 1979 дар коллайдери дар Маркази таҳқиқоти (Ҳамбург, Олмон) дар таҷриба собит карда шудааст.
Кристоф Виллибалд Глюк

Кристоф Виллибалд фон Глюк — оҳангсози намояндаи класситсизм. Зиндагинома Дар мактаби рустоӣ (дар Чехия) баробари савод омӯхтан, илми мусиқӣ (навохтани клавир, арғунун, ғиҷҷак) ва забонҳои қадимиро (лотинию юнонӣ) аз бар намуд. Солҳои донишҷӯи Донишгоҳи Порис буд, мусиқиро мукаммал фаро гирифта, дар хорҳо суруд мехонд. Солҳои 1735-36 дар Вена, дар дарбори княз Ф. Лобковите хидмат кард. Замоне, ки дар Итолиё буд, баробари дӯстӣ бо Ҷ. Б. Саммартини, ҳамроҳи ӯ 4 сол таҳсил кард. Дар Лондон ду асари хешро ба саҳна гузошт ва ба таълифоти Георг Фридрих Гендел ошно шуд. Солҳои дар ҳамкорӣ бо гурӯҳи операи сайёри бародарон Глюк ва А. Мингатти дар шащрҳои Ҳамбург, Дрезден, Лейпсиг, Копенҳаген консертҳо намоиш медиҳад. Эҷодиёт Солҳои авҷи камолоти эҷодии Глюк шумурда мешавад, ки ӯро аз як ходими мусиқии маъмулӣ ба як соҳибмаълумоти аврупоӣ, оҳангсози шоистаи эътирофи умум, капелмейстер, басаҳнагузоранда ва тарғибгари осори хеш табдил дод. Дар ин солҳо дар сабки итолиёии операҳои "Артаксерс", "Ҷазираи Мерлини ё Қиёмат", "Беназмӣ ё ҷашни Аҳриманӣ", "Кадии фиребхӯрда" ва балетҳои "Александр", "Дон-Жуан", "Семирамида" (1765, хореографияи Глюк Анҷолини)-ро менависад. Глюк анъанаҳои пешинаро ба куллӣ тағйир дода, операро аз шаклпарастӣ, арияҳоро аз дабдабаи хушку холӣ озод карда, диққати асосиро ба драматизми он равона кард: операҳои "Орфей ва Эвриди", "Алсеста". Ӯ операро ба фоҷиаи мусиқӣ табдил дод. Операҳои "Парис ва Елена", "Армида" ва ғ. операҳои сифатан нав ва пур аз драматизм буданд. Операҳои типи нави Глюк, ки дар натиҷаи талаботи баланди эстетикию этикии замон манзур шуданд, бо тарҳрезии оҳангсозони олмонию забони муоширати чехӣ, бо ваҳдати устодони шинохтаи итолиёӣ ва ба заминаҳои австриягию фаронсавӣ ба вуҷуд омадаанд, ки самараи ҷустуҷӯҳои тақр. 40-солаи муаллиф мебошанд. Эҷодиёти Глюк ба В. А. Мотсарт, Л. Бетховен ва Р. Вагнер таъсир расондааст.
Глюкоза

Глюкоза (юн. — ширин), қанди ангур, декстроза, 6 12 6 — як навъ карбогидрид. Мансуби моносахаридҳост. Глюкоза дар таркиби андомгони одаму ҳайвонот, мева, реша ва баргу гули рустаниҳо мавҷуд аст. Хусусан шарбати ангур ва меваҳои расида глюкоза-и бисёр доранд. Глюкоза маҳсули асосии мубодилаи моддаҳо буда, ҳуҷайраҳои зиндаро бо неру (энергия) таъмин месозад. Дар таркиби хуни одам тақр. 100, гӯсфанду хук 70, буз 80, саг 110 ва асп 50 мг% глюкоза мавҷуд аст. Рустаниҳо ва баъзе бактерияҳо глюкоза-ро аз унсурҳои ғайриорганикӣ ҳосил мекунанд. Глюкоза дар саноат бо роҳи гидролизи крахмал ба даст оварда мешавад. Миқдори глюкоза-и хунро ҳормонҳои инсулин, глюкагон, адреналин, глюкокортикоидҳо, тироксин ва трийодтиронин, инчунин ҳормони ҳиссаи пеши гипофиз ба низом медарорад. Дар таркиби хун аз меъёр зиёд будани глюкоза-ро гипергликемия ва кам шудани онро гипогликемия меноманд. Ба тавассути пешоб бисёр хориҷ шудани глюкоза гликозурия ном дорад. Дар тиб ва байторӣ бо глюкоза бемориҳои дил, илтиҳоби шуш, касалиҳои ҷигар, камхунӣ ва заҳролудиро муолиҷа мекунанд. Глюкоза ҳангоми бордоркунии сунъӣ барои рақиқ (тунук) сохтани нутфа низ истифода мешавад. Дар тиб глюкоза-ро дар шакли хока ё ҳаб, инчунин чун маҳлули изотонӣ (4,5-5 %) ва гипертонӣ (10-40 %) истифода мебаранд. Маҳлули изотонии глюкоза ба зери пӯст ё ба рӯдаи рост (бо имола) фиристода мешавад. Он барои организм манбаи ғизои зудҳазм низ мебошад. Дар мавриди ба андомгон фиристодани маҳлулҳои гипертонӣ фишори осмосии хун баланд шуда, мубодилаи моддаҳо беҳтар, фаъолияти ҷигар ва мушакҳои дил пурзӯр мегардад, рагҳо васеъ ва ихроҷи пешоб зиёд мешавад.
Глядени Санаторий (деҳа)

Глядени Санаторий — деҳаест дар Русия, ки дар ҳайати ноҳияи Сухоложский, вилояти Свердловск медарояд.
Глядентсево (ноҳияи Иванов, Иванов)

Глядентсево — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Иванов, ки дар вилояти Иванов қарор дорад, дохил мешавад.
Глядки (ноҳияи Колчугин)

Глядки — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Колчугин, ки дар вилояти Владимир қарор дорад, дохил мешавад.
Глядино (ноҳияи Комарич)

Глядино — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Комарич, ки дар вилояти Брянск қарор дорад, дохил мешавад.
Гляевская (деҳа)

Гляевская — деҳаест дар Русия, ки дар ҳайати ноҳияи Вилегодский, вилояти Архангелск медарояд.
Гляденово (ноҳияи Уст-Кубин, Вологда)

Гляденово — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Уст-Кубин, ки дар вилояти Вологда қарор дорад, дохил мешавад.
Глядково (ноҳияи Александров)

Глядково — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Александров, ки дар вилояти Владимир қарор дорад, дохил мешавад.
Глядково (ноҳияи Шекснин, Вологда)

Глядково — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Шекснин, ки дар вилояти Вологда қарор дорад, дохил мешавад.
Глёриaн Ҳоҷa

Глёрин Ҳоҷ (5 апрел 5 апрели 1994) — футболбози Албанӣ, нимҳимоятгар.
Гмелинка (ноҳияи Старополтавск, Волгоград)

Гмелинка — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Старополтавск, ки дар вилояти Волгоград қарор дорад, дохил мешавад.
Гнезделичи (ноҳияи Жирятин)

Гнезделичи — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Жирятин, ки дар вилояти Брянск қарор дорад, дохил мешавад.
Гнассингбе Еядема

Гнассингбе Еядема (26 декабри феврал, 2005) пешсафони тогиягӣ буд. Вай яке аз пешсафони Того дар давраи Ҷнги Сард буд.
Гнездиловка (ноҳияи Прохоров)

Гнездиловка — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Прохоров, ки дар вилояти Белгород қарор дорад, дохил мешавад.
Гнездилово (ноҳияи Рамон, Воронеж)

Гнездилово — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Рамон, ки дар вилояти Воронеж қарор дорад, дохил мешавад.
Глядково (ноҳияи Великоустюг, Вологда)

Глядково — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Великоустюг, ки дар вилояти Вологда қарор дорад, дохил мешавад.
Гнездилово (ноҳияи Суздал)

Гнездилово — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Суздал, ки дар вилояти Владимир қарор дорад, дохил мешавад.
Гневашево (ноҳияи Приморск)

Гневашево — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Приморск, ки дар вилояти Архангелск қарор дорад, ва ба ҳамин вилоят итоат мекунад, дохил мешавад 1. Ҷуғрофия Ин деҳа дар ноҳияе қарор дорад, ки ба ноҳияҳои Шимолгони Русия дохил мешавад.
Гнилое (ноҳияи Острогожск, Воронеж)

Гнилое — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Острогожск, ки дар вилояти Воронеж қарор дорад, дохил мешавад.
Гнездилово (ноҳияи Шуй, Иванов)

Гнездилово — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Шуй, ки дар вилояти Иванов қарор дорад, дохил мешавад.
Гнездино (ноҳияи Петушин)

Гнездино — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Петушин, ки дар вилояти Владимир қарор дорад, дохил мешавад.
Гнилево (ноҳияи Трубчев)

Гнилево — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Трубчев, ки дар вилояти Брянск қарор дорад, дохил мешавад.
Гнилиса (ноҳияи Клетнян)

Гнилиса — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Клетнян, ки дар вилояти Брянск қарор дорад, дохил мешавад.
Гнейс

Гнейс — ҷинси кӯҳии метаморфӣ, ки минералҳои ҷинсташкилкунандаи асосиаш плагиоклаз, кварс ва шпати саҳроии калийдор ё калигӣ мебошанд. Ба миқдори кам минералҳои биотит, мусковит, амфибол, пироксен, беҷода, кианит, силлиманит дорад. Сфен, рутил, сиркон, апатит, магнетит ва карбонатҳо минералҳои хосси аксесории гнейс мебошанд. Вобаста ба таркиби минералиашон гнейсҳо ба намудҳои зерин ҷудо мешаванд: биотитдор, мусковитдор, дуабрақдор, амфиболдор ва пироксендор, силлиманитдор ва ғ. Ҳамчунин дар байни гнейсҳо намуди плагиогнейсҳо мавҷуданд, ки дар онҳо миқдори плагиоклаз нисбат ба шпати саҳроии калийдор хеле зиёд мебошад. Гнейси ишқорӣ намуди хосса буда, дар таркибаш минералҳои рангаи пироксенҳо (эгирин, эгирин-авгит) ва амфиболҳои ишқорӣ (арфведсонит, рибекит) дорад. Ба гнейс текстураи параллелӣ-варақсангӣ, зиёдтар рах-рах ва сохтори гранобластӣ, порфиробластӣ ва пойкилобластӣ хос мебошанд. Таркиби кимёвии гнейс ба санги хоро ва варақсангҳои гилдор монанд аст. Гнейс дар натиҷаи метаморфизми ҷинсҳои кӯҳии аввалия ба вуҷуд омада, ба парагнейсҳо ва ортогнейсҳо ҷудо мешавад. Парагнейсҳо дар натиҷаи метаморфизми амиқи ҷинсҳои кӯҳии таҳшинӣ ва ортогнейсҳо дар натиҷаи метаморфизми амиқи ҷинсҳои кӯҳии магмавӣ, асосан вулканӣ, пайдо мешаванд. Гнейс мисли санги хоро яке аз паҳнгаштатарин ҷинсҳои кӯҳии қишри замин мебошад. Он қисми зиёди қабати гранитӣ-метаморфии қишри заминро ташкил дода, дар сипарҳои кристаллии токембрий (Балтика, Украина, Канада, Алдан) дар рӯи замин намоён мешавад. Онҳо инчунин таҳкурсии платформаҳои қадимро (мас., платформаи Сибир) ташкил медиҳанд. Дар ҳудуди Тоҷикистон гнейси таркиби минералогӣ ва кимёиаш ҳархела дар мавзеъҳое, ки ҷинсҳои метаморфии токембрий рушд ёфтаанд, паҳн шудааст: блоки токембрийи Ғарм (Тиён-Шони Ҷанубӣ), Курговад, Музкӯл. Гнейс ҳамчун санги ороишӣ дар сохтмон васеъ истифода бурда мешавад.
Гнесинҳо

Гнесинҳо — хонаводаи навозандагон ва омӯзгорони мусиқии рус; бунёдгузори мактабҳои педагогие, ки дар тамоми давраҳои фаъолияти хеш баробари рушди суннатҳои классикии миллӣ соҳибистеъдодони мусиқиро раҳнамоӣ кардааст. Таърих Ин мактаби мусиқӣ (аз соли 1895), ки соли 1925 Омӯзишгоҳи мусиқии ба номи Гнесинҳо унвон гирифт, аз ҷониби Гнесина Елена Фабиановна ва хоҳарони ӯ Марияву Евгения бо ширкати фаъолонаи хоҳарон Елизавета ва Олга, бародарашон Михаил Гнесинҳо ва писари Елизавета — Фабия Евгениевич Витачек бунёдгузорӣ шудааст. Дар заминаи ин омӯзишгоҳ соли 1944 маҷмӯаи таълимие бино ёфт, ки Институти мусиқию педагогӣ (ҳоло Академияи мусиқии Русия) ба номи Гнесинҳо, Омӯзишгоҳи мусиқӣ (ҳоло коллеҷ)-и ба номи Гнесинҳо ва мактаби миёнаи махсуси мусиқии наврасони ба номи Гнесина Елена Фабиановна (хатмкардаи Консерваторияи Маскав)-ро дар бар мегирифт. Л. Оборин, А. Хачатурян ва дигарон аз ҷумлаи шогирдони ӯянд. Маҷмӯъаи таълимии ба номи Гнесинҳоро шогирдони он И. Архипова, О. Бошнякович, Е. Кисин, М. Росторопович, Д. Тухманов Т. Хренников, Б. Чайковский, А. Эшпай ва дигарон шуҳратёр карданд. Ҳунарпешагони маъруф Е. Симонова ва Ю. Рутберг, шоира В. Павлова аз ҷумлаи дастпарварони ин даргоҳ мебошанд.
Гнилуша (ноҳияи Семилук, Воронеж)

Гнилуша — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Семилук, ки дар вилояти Воронеж қарор дорад, дохил мешавад.
Гнилиса (ноҳияи Новооскол)

Гнилиса — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Новооскол, ки дар вилояти Белгород қарор дорад, дохил мешавад.
Гнилужская (ноҳияи Верховаж, Вологда)

Гнилужская — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Верховаж, ки дар вилояти Вологда қарор дорад, дохил мешавад.
Ишорагар (абзор)

Ишорагар, гномон (— нишондиҳанда) — абзории қадимии ахтаршиносӣ, ки аз милаи амудии дар пояи уфуқӣ ҷойгиршуда иборат аст. Аз рӯи дарозӣ ва самти сояи мила баландӣ ва азимути Офтобро муайян кардан мумкин аст. Сояи аз ҳама кӯтоҳтарини мила дар давоми шабонарӯз самти хатти нисфирӯзиро нишон медиҳад. Дар замонҳои қадим бо ёрии Ишорагар тамоюли эклиптикаро нисбат ба экватор ва арзи ҷуғрофии маҳал муайян мекарданд. Тахмин меравад, ки ишорагарро файласуф ва ситорашиноси Юнони Қадим Анаксимандри Милетӣ кашф кардааст.
Гнилуша (ноҳияи Эртил, Воронеж)

Гнилуша — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Эртил, ки дар вилояти Воронеж қарор дорад, дохил мешавад.
Гнотобиоз

Гнотобиология (— маълум, намоён ва биология) — як соҳаи зистшиносӣ ва тибби таҷрибавӣ. Гнотобиология ба парвариши ҳайвоноти лабораторӣ, ки дар андомгон (организм)-и онҳо микроорганизмҳо (бактерияҳо, вирусҳо, содатаринҳо), киҷҷаҳо ва бандпойҳо вуҷуд надоранд, машғул аст. Гнотобиология дар натиҷаи рушди илмҳои морфология, физиология, генетика, микробиология, тиб, байторӣ ва ғ. ташаккул ёфтааст. Дар ҳайвоноти гнотобиотӣ тарзу тариқи таъсири мутақобили микробу макроорганизмҳо таҳқиқ карда мешавад. Гнотобиология дар амалияи тибби таҷрибавӣ — ҷарроҳӣ, онкология, педиатрия, бемориҳои сироятӣ ва ғ. ба кор бурда мешавад.
Гнусово (ноҳияи Собин)

Гнусово — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Собин, ки дар вилояти Владимир қарор дорад, дохил мешавад.
Маърифатшиносӣ

Маърифатшиносӣ ё эпистемология — шохаи аз фалсафа аст, ки ба унвони назария маърифат ва роҳҳои хусули он таъриф мешавад. Маърифатшиносӣ пажӯҳиш дар бораи пурсишҳои дар бораи имкони маърифт ва чисти маърифат аст; Пурсишҳои зерин: Чисти маърифат: Истилоҳи дар забони инглисӣ нахустин бор тавассути Ҷеймз Фредрик Ферриер файлайсуфи Шотланди мавриди истифода қарор гирифт.
Гнотобиотҳо

Гнотобиотҳо (– муайян ва – ҳаёт) - ҳайвоноте, ки дар андомгони онҳо ҳеч навъи микроб (аз ҷумла вирус ва макропаразитҳо) вуҷуд надорад. Таърих Дар бораи мавҷудияти ҳаёти бемикроб бори аввал соли 1885 Л. Пастер маълумот додааст. Пажӯҳишҳои нахустин доир ба таҳияи гнотобиотҳо мансуб ба интиҳои асри 19 мебошанд. Қатъи назар аз ин фақат солҳои 40 асри 20 ба мутахассисони амрикоӣ ва ҷопонӣ имкон даст дод, ки бо истифода аз парҳези тамйизӣ ва асбобҳои зарурӣ барои инкишофу афзоиши ҷонварони бемикроб шароити мувофиқи сунъӣ муҳайё созанд. Корбасти гнотобиотҳо (хукчаи обӣ, муш, харгӯш, хукбачаҳо, гӯсола, гӯсфанд ва ғ.) дар соҳаҳои гуногуни илм (иммунология, бактериология, вирусология, паразитология, биологияи таҷрибавӣ ва тиб) солҳои 60 асри 20 ба ташаккули гнотобиология мусоидат намуд. Солҳои 30 асри 20 дар Амрико, Ҷопон, Шветсия, баъдан дар Британияи Кабир, Фаронса, Нидерландия, Олмон, Лаҳистон, Маҷористон ва Русия лабораторияҳои гнотобиологӣ бунёд гардиданд. Гнотобиотҳои насли аввалро бо усули аз бачадон ба таври тамйизӣ бадар овардани ҷанини ҳайвонот ё хобондани тухми тамйизии ҳашароту парандаҳо мерӯёнанд ва минбаъд онҳоро дар парваришгоҳҳои махсус нигоҳ медоранд. Гнотобиотҳо аз ҳайвоноти дигар (ҷонварони микрофлораашон муқаррарӣ) бо фаъолияти баъзе узву бофтаҳо, хосса он узвҳое, ки дар шароити табиӣ бо микрофлора тамоси бевосита доранд, фарқ менамоянд. Огоҳӣ аз хусусиятҳои гнотобиотҳо барои таҳқиқи тарзи ташаккули масуният (иммунитет), таъсири микроб (паразит) ба андомгони ҳомил, физиологияи ҳозима (гувориш) ва бемориҳои сироятӣ муҳим аст. Омӯзиши гнотобиотҳо собит намуд, ки ҳайвонот метавонанд фақат ҳангоми дар андомгонашон мавҷуд будани микрофлораи муқаррарӣ ҳаёти мувофиқу созгор дошта бошанд. Усулҳои гнотобиологиро дар тиб, микробиология, иммунология, вирусология, паразитология, инчунин дар истеҳсоли зардобҳои ташхисӣ ва санҷиши доруҳо истифода мебаранд.
Гобики (ноҳияи Рогнедин)

Гобики — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Рогнедин, ки дар вилояти Брянск қарор дорад, дохил мешавад.